./data/phi0914/phi00142/phi0914.phi00142.perseus-lat1.xml
Titus Livius (Livy)
Eumeni ante omnis infestus erat; a       cuius sanguine ordiens bellum, Euandrum Cretensem, ducem auxiliorum, et       Macedonas tres adsuetos ministeriis talium facinorum ad caedem  regis subornat litterasque eis dat ad Praxo hospitam, principem       auctoritate et opibus Delphorum   satis       constabat Eumenem, ut sacrificaret Apollini, Delphos escensurum  praegressi cum       Euandro insidiatores nihil aliud ad peragendum inceptum quam loci       opportunitatem, omnia circumeuntes, quaerebant   ascendentibus ad templum a Cirrha, priusquam perveniretur ad frequentia       aedificiis loca, maceria erat ab laeva juxta semitam paulum extantem a       fundamento, qua singuli transirent, dextra pars labe terrae in aliquantum       altitudinis derupta erat   post maceriam se       abdiderunt gradibus adstructis, ut ex ea velut e muro tela in praetereuntem       coicerent   primo a mari circumfusa turba       amicorum ac satellitum procedebat, deinde extenuabant paulatim angustiae agmen             ubi ad eum locum ventum est, qua singulis       eundum erat, primus semitam ingressus Pantaleon Aetoliae princeps, cum quo       institutus regi sermo erat   tum insidiatores exorti saxa duo  ingentia devolvunt, quorum altero caput ictum est regi, altero umerus;            sopitusque ex semita proclivi ruit in declive, multis super prolapsum iam satis       congestis  et ceteri quidem etiam amicorum et satellitum, postquam cadentem       videre, diffugiunt; Pantaleon constanter inpavidus mansit ad protegendum regem             latrones cum brevi circumitu maceriae       decurrere ad conficiendum saucium possent, velut perfecta re in iugum Parnasi       refugerunt eo cursu, ut, cum unus non facile sequendo per invia atque ardua       moraretur fugam eorum, ne ex conprenso indicium       emanaret, occiderint comitem   ad corpus regis       primo amici, deinde satellites ac servi concurrerunt  tollentes sopitum volnere       ac nihil sentientem,  vivere tamen ex calore et       spiritu remanente in praecordiis senserunt; victurum exigua ac prope nulla spes       erat   quidam ex satellitibus secuti latronum       vestigia, cum usque ad iugum Parnasi nequiquam fatigati pervenissent, re infecta       redierunt   adgressi facinus Macedones ut       inconsulte ita audacter,  coeptum nec consulte et timide reliquerunt   conpotem iam sui regem amici postero die deferunt ad navem; inde       Corinthum, ab Corintho per Isthmi iugum navibus traductis Aeginam traiciunt             ibi adeo secreta eius curatio fuit,       admittentibus neminem, ut fama mortuum in Asiam perferret  Attalus quoque       celerius, quam dignum concordia fraterna erat, credidit;  nam et cum uxore fratris et praefecto arci tamquam       iam haud dubius regni heres est locutus   quae       postea non fefellere Eumenen; et quamquam dissimulare et tacita habere et pati       statuerat, tamen in primo congressu non temperavit, quin uxoris petendae       immaturam festinationem fratri obiceret  Romam quoque fama de morte Eumenis       perlata est